สร้างอ่างเก็บน้ำพระราชดำริ บนพื้นที่ราชบุรีครบ 6 แห่ง
พลิกชีวิตเกษตรกรชุ่มชื่น,นายสุชาติ กาญจนวิลัย ผู้อำนวยการโครงการชลประทานราชบุรี เปิดเผยว่า ปี 2562 กรมชลประทานจะเริ่มงานก่อสร้างอ่างเก็บน้ำโป่งพรหม อันเนื่องมาจากพระราชดำริ สมเด็จพระเจ้าอยู่หัว รัชกาลที่ 10 ในพื้นที่บ้านโป่งพรหม ต.ยางหัก อ.ปากท่อ จ.ราชบุรี โดยกำลังขออนุญาตใช้พื้นที่เพื่อก่อสร้าง คาดว่าจะก่อสร้างอ่างเก็บน้ำขนาดความจุ 1,064,000 ลูกบาศก์เมตร (ลบ.ม.) นี้ได้แล้วเสร็จปี 65 สนับสนุนพื้นที่เพาะปลูกได้ 1,700 ไร่ และสนับสนุนน้ำอุปโภคบริโภค 200 ครัวเรือน เป็นการสนองพระราชดำริที่ทรงให้ก่อสร้างอ่างเก็บน้ำครบทั้ง 6 แห่ง มีปริมาณน้ำกักเก็บรวมกัน 3,278,030 ลบ.ม. รองรับพื้นที่เกษตร 7,300 ไร่ จากปีที่ 42 แล้วเสร็จไปแล้ว 5 แห่ง สนับสนุนพื้นที่เพาะปลูกไปแล้วกว่า 6,000 ไร่ ได้แก่ อ่างเก็บน้ำบ้านพุกรูดอันเนื่องมาจากพระราชดำริ อ่างเก็บน้ำห้วยพุกรูดอันเนื่องมาจากพระราชดำริ อ่างเก็บน้ำเขาหัวแดงอันเนื่องมาจากพระราชดำริ อ่างเก็บน้ำบ้านไทยประจันอันเนื่องมาจากพระราชดำริ และ อ่างเก็บน้ำหินสีตอนบนอันเนื่องมาจากพระราชดำริ,อ่างเก็บน้ำ 6 แห่ง ในพื้นที่ ต.ยางหัก อ.ปากท่อ จ.ราชบุรี ริเริ่มขึ้นเมื่อสมเด็จพระเจ้าอยู่หัวรัชกาลที่ 10 เมื่อครั้งดำรงพระอิสริยยศ สมเด็จพระบรมโอรสาธิราชฯ สยามมงกุฎราชกุมาร ได้เสด็จพระราชดำเนินทรงเยี่ยมราษฎรและทอดพระเนตรพื้นที่ บริเวณอุทยานเฉลิมพระเกียรติไทประจัน บ้านไทยประจัน ต.ยางหัก อ.ปากท่อ จ.ราชบุรี และโครงการป่าสิริกิติ์ บ้านห้วยม่วง ต.ตะนาวศรี อ.สวนผึ้ง จ.ราชบุรี ณ บ้านไทประจัน ในวันที่ 10 เม.ย.34 ครั้งนั้นพระองค์ได้พระราชทาน พระราชดำริให้กรมชลประทานพิจารณาก่อสร้างแหล่งน้ำช่วยเหลือการเพาะปลูก และการอุปโภค-บริโภค 6 แห่งตามที่ราษฎรได้กราบบังคมทูลขอพระราชทาน,นายถวัลย์ ติ่งทอง ประธานอ่างเก็บน้ำหินสีตอนบนอันเนื่องมาจากพระราชดำริ กล่าวว่า ฤดูแล้งที่นี่แล้งมาก แต่พอมีอ่างเก็บน้ำเปลี่ยนแปลงไปมาก ชาวบ้านมีอาชีพ หน้าแล้งก็มีผลผลิต ปลูกผักผลไม้ได้ มีแหล่งงานเกิดขึ้นมากมาย ชุมชนมีชีวิตความเป็นอยู่ที่ดีขึ้นอย่างเห็นได้ชัด ด้านนายจันทร์ ทองหวี ประธานอ่างเก็บน้ำบ้านนพุกรูดอันเนื่องมาจากพระราชดำริกล่าวว่า หลังมีแหล่งน้ำชีวิตคน แถบนี้เปลี่ยนแปลงหน้ามือเป็นหลังมือ ปลูกพืชได้ทั้งปีต่อเนื่อง เมื่อก่อนรายได้ 10,000-20,000 บาท ตอนนี้ทะลุเกินหลายแสนบาทต่อปี.
นายสุชาติ กาญจนวิลัย ผู้อำนวยการโครงการชลประทานราชบุรี เปิดเผยว่า ปี 2562 กรมชลประทานจะเริ่มงานก่อสร้างอ่างเก็บน้ำโป่งพรหม อันเนื่องมาจากพระราชดำริ สมเด็จพระเจ้าอยู่หัว รัชกาลที่ 10
กรมชลประทาน,สร้างอ่างเก็บน้ำ,อ่างเก็บน้ำโป่งพรหม,ราชบุรี,อ่างเก็บน้ำพระราชดำริ,สมเด็จพระเจ้าอยู่หัว,รัชกาลที่ 10